b"\n_START_ARTICLE_\nStephen Spinella\n_START_SECTION_\nBiografia\n_START_PARAGRAPH_\nNascut a N\xc3\xa0pols, creix a Glendale, Arizona, fill d'un mec\xc3\xa0nic aeri-naval. Es va graduar a la Universitat d'Arizona, en direcci\xc3\xb3 teatral. El 1979 va abandonar Arizona i es va traslladar a Nova York, on es va guanyar la vida treballant en  restaurants i en algunes actuacions teatrals menors. El 1982 va obtenir un MFA a la Universitat de Nova York. Va comen\xc3\xa7ar la seva carrera professional el 1993, obtenint un \xc3\xa8xit immediat amb la interpretaci\xc3\xb3 de Prior Walter a les producci\xc3\xb3 original de l'epopeia de Tony Kushner Angels in America, a Broadway. Per la seva interpretaci\xc3\xb3, guanya un premi Tony i dos premis Drama Desk.  Llavors va comen\xc3\xa7ar a treballar pel cinema, protagonitzant pel\xc2\xb7l\xc3\xadcules com Virtuality,  Infidel forever  i  The Jackal ._NEWLINE_El 1997 torna al teatre amb Una mirada des del pont d'Arthur Miller, seguit per l'Electra de Sofocles i diverses adaptacions de les obres de James Joyce, una vegada m\xc3\xa9s nominades per importants premis de teatre. Paral\xc2\xb7lel al teatre segueix treballant en el cinema, participant en  El parad\xc3\xads perdut ,  L'insaciable,  El premi de la llibertat   i  Connie i Carla , i construint una carrera a la televisi\xc3\xb3, apareixent en s\xc3\xa8ries de televisi\xc3\xb3 conegudes com a \xc3\x80lias,  Will & Grace,  Everwood,  Desperate Housewives  i   24 , en aquesta \xc3\xbaltima va fer el paper de Miles Papazian en la cinquena temporada. El 2006 participa en el premiat  musical de rock  Spring Awakening, basat en la m\xc3\xbasica de Duncan Sheik, mentre que el 2008 actua a la pel\xc2\xb7l\xc3\xadcula de Gus Van Sant Milk._NEWLINE_Spinella \xc3\xa9s obertament gai."